ମହାଧମନୀ ବିଦାରଣ

ବା

ମହାଧମନୀ ବିଦାରଣ ବା ଫାଟିବା, (ଇଂରାଜୀ ଭାଷାରେ  Aortic rupture) ହେଉଛି ଏକ ସାଂଘାତିକ ଦୁଃଖଦ ଅବସ୍ଥା ଯେଉଁଥିରେ ଶରୀରର ସବୁଠାରୁ ବଡ ଧମନୀ, ଯାହାକୁ ମହାଧମନୀ କୁହାଯାଏ, ତାହାର ପୁରା କାନ୍ଥ ଫାଟିଯାଏ । ଲକ୍ଷଣଗୁଡିକ ହଠାତ୍ ଆରମ୍ଭ ହୋଇ ଭୟଙ୍କର ଉଦର ଯନ୍ତ୍ରଣା, ଛାତି ଯନ୍ତ୍ରଣା କିମ୍ବା ପିଠି ଯନ୍ତ୍ରଣା ହୋଇପାରେ ।   ଅନ୍ୟାନ୍ୟ ଲକ୍ଷଣ ମଧ୍ୟରେ ହାଲୁକା ମୁଣ୍ଡ, ଅଣନିଶ୍ୱାସ କିମ୍ବା ଖାଦ୍ୟ ଗିଳିବାରେ ଅସୁବିଧା  ହୋଇପାରେ । 

କାରଣଗୁଡିକ ମଧ୍ୟରେ ଆଘାତ ଯାହା ଅଦାଢ଼ୁଆ ବା ଅନୁବେଶକାରୀ ହୋଇପାରେ କିମ୍ବା ଆଓର୍ଟିକ ଆନିଉରିଜ୍ମର ଜଟିଳତା ( ପେଟ କିମ୍ବା ଥୋରାସିକ୍ ) ହୋଇପାରେ । ମେଡିକାଲ ଇମେଜିଙ୍ଗ, ସାଧାରଣତଃ ସିଟି ସ୍କାନଦ୍ୱାରା ରୋଗ ନିର୍ଣ୍ଣୟ କରାଯାଏ । ଏହା ମହାଧମନୀ ବ୍ୟବଚ୍ଛେଦନଠାରୁ ଭିନ୍ନ, ଯାହା କେବଳ ଆଓର୍ଟା ଭିତର କାନ୍ଥରେ ହେଉଥିବା ଛିଦ୍ରକୁ ବୁଝାଏ ।

ଆନିଉରିଜ୍ମ ଭାଙ୍ଗିବା ପୂର୍ବରୁ  ମରାମତି କରି ଏହାର ପ୍ରତିଷେଧ କରାଯାଏ । ଫାଟିବା ମାତ୍ରେ ବଞ୍ଚିବାର ସୁଯୋଗ ଦେବା ପାଇଁ ତୁରନ୍ତ ଅସ୍ତ୍ରୋପଚାର ଆବଶ୍ୟକ ହୁଏ । ଅଧିକାଂଶ (୮୫%) ରୋଗୀ ତୁରନ୍ତ ମରିଯାଆନ୍ତି, ଯେଉଁମାନେ ଡାକ୍ତରଖାନାରେ ପ‌ହଞ୍ଚିବା ପର୍ଯ୍ୟନ୍ତ ବଞ୍ଚନ୍ତି ସେମାନଙ୍କ ମଧ୍ୟରୁ ପ୍ରାୟ ୩୦% ଚିକିତ୍ସା ସତ୍ତ୍ୱେ ମୃତ୍ୟୁ ବରଣ କରନ୍ତି । 

ଆଓର୍ଟା ଫାଟିବା ଅପେକ୍ଷାକୃତ ସାଧାରଣ ଭାବେ ଦେଖାଯାଏ । ମୋଟର ଯାନ ଧକ୍କା ହେତୁ ଏହା ୨୦% ପର୍ଯ୍ୟନ୍ତ ମୃତ୍ୟୁରେ ସହାୟକ ହୋଇଥାଏ । ଏହି ଅବସ୍ଥାର ପ୍ରାରମ୍ଭିକ ବର୍ଣ୍ଣନା ଆଣ୍ଡ୍ରିଆସ୍ ଭେସାଲିଅସଙ୍କଦ୍ୱାରା ୧୫୫୭ ମସିହାରୁ ଆରମ୍ଭ ହୋଇଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki